
בינה ותבונה

ר' יוסף ג'יקיטליא, שערי אורה, שער תשיעי: 'עמוק עמוק' הן ב' ספירות עליונות, הכתר והמחשבה שהיא דביקה בו, לפי שאין סוף וקץ וגבול ושיעור לעולם הרחמים, ואם ישיג המשיג בהם דבר - לא ימצאנו אלא על ידי הספירה הנקראת מ"י שהיא הבינה, וזהו 'עמוק עמוק מ"י ימצאנו' 
ואין מי שיוכל להתבונן בהם זולתי כמי ששואב מים בדלי מבאר עמוק שאין לו סוף, והדולה אינו נכנם בעצמו בבאר לדלות אלא בדלי שואב מים מן הבאר; כך אין כל בריה יכולה להתבונן בסוד עומק המחשבה אלא על ידי הבינה שהיא בדמיון הדלי שהיא נכנסת לשאוב מעומק באר המחשבה, והדולה עומד מחוץ, וסימן: מים עמוקים עצה בלב איש ואיש תבונה ידלנה (משלי כ', ה), שאין דרך לדלות מים מעומק המחשבה אלא על ידי תבונה. והמבין זה יתבונן מה שאמרנו למעלה, שלא נכנס אדם לעולם לפנים מן הבינ"ה ואפילו משה רבינו ע"ה, ואם השיג כלום בב' הספירות העליונות, חוצה להם עמד ושאב מהן על ידי ספירת בינה. 

ר' נפתלי הרץ בכרך, עמק המלך, שער יד – שער קרית ארבע, פרק נ"ה: אחר הנשיקין שהם זווג עליון באבא ואמא עצמם, שהם עומדים תחת הפה דאריך כנודע, נעשה תמיד הזווג והעבור ראשון ושני, על ידי הפרצופים התחתונים של אבא ואמא, הנקראים ישראל סבא ותבונה. ושם הוא הגִילוי הגמור של אבא ואמא, ושם הוא הזווג הגמור בעין בפועל, ושם מתגלים השש קצוות דז"א בעין, בבטן התבונה. 
וראיה מן הפסוק שיש שני חכמות במציאות, דהיינו שני פרצופי חכמה הנקרא אבא, וכן שתי בינות, דהיינו שתי פרצופי בינה הנקראת אמא, דהיינו מטבורה ולמעלה – אמא [=בינה], ומטבורה ולמטה תבונה, שנאמר 'חכמות בחוץ תרונה' [משלי א' כ']. דהוה ליה למימר חכמה בחוץ תרונה, בלשון יחיד, אלא אומר בלשון רבים, לרמוז על שתי פרצופי חכמה כנזכר, שהם מטבורו ולמעלה הנקרא אבא, ומטבור ולמטה הנקרא אמא. וגם כן נאמר, 'כי לא עם בינות הוא' [ישעיהו כ"ז י"א] , דהוה ליה למימר כי לא עם בינה הוא, אם לא היה אלא פרצוף אחד, אלא אומרו לשון רבים הוא מורה על שתי פרצופי בינה מטבורה ולמעלה אמא, ומטבורה ולמטה תבונה. 
וזהו כוונת פה קדוש הרשב"י ע"ה באדרא זוטא רצ"א ריש עמוד א', וזה לשונו, כתיב 'כי אם לבינה תקרא, לתבונה תתן קולך' [משלי ב' ג'], 'כיון דאמר כי 'אם לבינה תקרא', 'אמאי לתבונה', נראה שהוא כפל לשון אם לא היה לבינה אלא פרצוף אחד! אלא בינה היא פרצוף אחד, ותבונה פרצוף אחד. 

ע"ח שער ל"ח, פרק ז: 
זוהר פ' תזריע דף מ"ט: א"ר יצחק והא כתיב נגע צרעת כי תהיה באדם והובא אל הכהן 
א"ה דא [- הכהן הוא] קוב"ה? א"ל אין כו' 
א"ל ר"י הכי תנינן נגע צרעת נגע הוא דינא תקיפא דשרי בעלמא 
צרעת סגירו דנהורא עלאה סגירו דטיבו עלאה דלא נחית מעלמא 
כי תהיה באדם - באדם סתם והובא אל הכהן דא כהן דלתתא, 
דע"י אתתקן למפתחא ההוא סגירו ולאדלקא בוצינא וכו'... 
הנה כוונת דבריו הוא כי נגע הוא קדושה אלא שהוא דין קשה, והנה הכהן הוא אבא שהוא דוחה את רוח הטומאה אשר באדם או בבית המונגע. והגורם לנגע זו הוא הצרעת אשר תרגומו סגירו, ופי' סגירו דנהורא עלאה שהם מוחין דז"א, דמצד אבא חכמה עלאה שלא נתגלו בז"א, הוא גרמת הצרעת שהוא אחיזת החצונים. 
וז"ס שארז"ל שהמצורע חשוב כמת כי כבר נתבאר אצלינו כי הסתלקות מוחין עלאין דז"א דמצד אבא הוא גרימת המיתה וז"ס ימותו ולא בחכמה. כי סיבת המיתה הוא לסבת חסרון החכמה שהם המוחין כנ"ל כי החכמה תחיה את בעליה, ובהסתלקותה המיתה מצויה שהוא היפך ותמורת החיים. ולהיות כי גם מצורע הוא ענין הסתלקות המוחין של החכמה לכן הוא חשוב כמת... כי הסתלקות אבא מז"א גורם הצרעת.

והנה כאשר יש סגירו דנהורא עלאה שהם מוחין מצד אבא ואין שם מוחין רק מצד אמא אז נקרא נגע והוא מ"ש בזוהר שהוא כח הדינין קשים דקדושה עלאה המגרשת את החיצונים ואת הקלי' כנודע, כי בחי' בינה דוחה את החיצונים בסוד התכלת אלא שאין כח הזה בבינה רק ע"י היותה יחד עם החכמה, אבל עתה שהיא לבדה בלתי חכמה אינו כך ולסבה זאת ג"כ היא עתה דינא קשיא להיותה נפרדת מן החכמה... 
גם נלע"ד שמעתי כי זהו ענין אומרו זאת תהיה תורת המצורע כי כל בחי' היותו מצורע הוא לסבת הסתלקות מוחין דמצד אבא חכמה הנקרא תורה כנודע, ואם כן אין תיקונו אלא על ידי עסק התורה כמארז"ל לכן אמר תורת המצורע ולא אמר זאת טהרת המצורע או כיוצא. 
והנה כיון שהסבה אל הצרעת והנגע הוא הסתלקות מוחין דז"א דמצד אבא, לכן והובא אל אהרן הכהן שהוא ימשיך ויגלה אותו סגירו דנהורא עילאה ועי"כ תסיר הצרעת 
כי הנה אהרן הכהן הוא מצד אבא כנודע.. [ו]בבא המוחין מצד אבא בז"א אז יאירו החסדים של המוחין דאמא ויסתלק הצרעת שהוא אחיזת החיצונים בהם כי שם הוא כל אחיזתן להיות בחינת בינה דדינין מתערין מינה, ובפרט בהיותה נפרדת מאבא וז"ש בזוהר והובא אל אהרן הכהן יסלקון ליה לעילא כו'. 

נר"ן בנר"ן
שער רוח הקודש, הקדמה ד: וגם דע מה שכתבתי למעלה ואחזור להעתיקו פה. כי בכל הייחודים שיש בעולם אם אתה מייחד אותו בהשטתחך על קבר צדיק ממש, צריך שתכוין כי ע"י השתטחותך עליו אתה גורם שגם הצדיק ההוא, גם הוא ישתטח נפשו ותתפשט בעצמותיו אשר שם וחוזר לחיות ונעשים עצמותיו בבחינת גוף אל הנפש המשתטחת ומתפשטת בתוכם. וזו הנפש היא הנשארת בקבר כנודע. והרי הצדיק ההוא באותה שעה כאילו הוא חי בגוף ונפש. 
ואם אתה מייחד הייחודים בביתך, שלא ע"י השתטחות, אין צורך אל הכוונות הנזכרות. אמנם, לעולם צריך שתכווין, בין אם הוא בבחינת השתטחות בין אם הוא בביתך, תכווין בכל הייחודים כולם להעלות נפשך ונפש הצדיק ההוא קשורים יחד ונפשך כלולה בנפשו. וצריך שתכווין באותו השורש אשר נפש הצדיק ונפשך תלויים בו באדה"ר, ותכווין לעורר אותו המקום שהוא האבר שתלוי בו נפש אותו צדיק באדה"ר. 
... גם צריך שתדע שאם ידעת בעצמך שיש לך נשמה אז תעורר ג"כ נשמתך עם נשמת הצדיק ההוא. 
ואם אין לך אלא רוח תעורר את הרוח שלך בלבד. 
ואם אין לך אלא נפש תעורר את הנפש שלך. 
פירוש: כי בעררך את נשמת הצדיק ואת רוחו, לא תעורר אלא נשמתו ורוחו של הצדיק בלבד. וכאשר תגיע לעורר גם את הנפש של הצדיק אז תכווין בנפש של הצדיק. ותכווין לשתף נפשך ג"כ עמו. 
גם עיקר הכל תלוי שתכוין בחשק גדול נמרץ ובשמחה. 
וגם בהתפשטות החומר מעל הנפש מכל וכל.  

שער הייחודים, פרק ה' (בסופו): גם צריך האדם שיחבר נשמת הצדיק בעת היחוד. 
וענין זה על מתכונתו הוא כך: כי אם ידעת שיש לך נר"ן תכוין לדבק כולם עם הצדיק ההוא. 
ואם אין לך נשמה אז תעלה נשמת הצדיק בסוד מ"נ לבדה. ואח"כ כאשר תכוין להעלות הרוח והנפש של הצדיק אז תדבק רוחך ונפשך עמהם.
ואם אין לך אלא נפש אז תעלה הנשמה והרוח של הצדיק לבד, ולא תדבק עצמך עמהם אחר שאין בך כיוצא בהם. אח"כ תכוין להעלות נפש של הצדיק. אז תדבק ותדבק נפשך עמו.

ר' רפאל עמנואל חי ריקי[footnoteRef:1], משנת חסידים, מסכת יחודים, א:  [1:  נולד בפרארה שבאיטליה ועלה לארץ ישראל בסוף שנת 1737 כדי להשתקע בירושלים. לאחר ארבע שנים חזר לאיטליה כדי להשיג אמצעים לביסוס ישיבת 'חברים מקשיבים' שהקים. בהיותו באיטליה בשנת 1743, התנפלו עליו שודדים והרגוהו לאחר שסירב להמיר את דתו. תלמידו הגדול של הגר"א, רמ"מ משקלוב כתב פירוש על משנת חסידים.] 

א האדם היודע ורגיל להשיג השגה על ידי השתטחות על קברות הצדיקים [שאינם קרובים לקברי גוים שאז יש סכנה עצומה להשתטח עליהם מפני הקליפות השוכנים סביבותיהם לא יעשה כן אפילו שיהיה הצדיק קבור בין קברות יהודים או לבדו אם הוא שבת או י"ט או ר"ח שאז נשמותיהם עולים בגן עדן הארץ ואין כח בידו להורידם בגופיהם לדבר עמהם ולא ישיגו אלא עיקר הזמן הוא בערב ר"ח או בט"ו לחדש].
ב וכשרוצה להשתטח על קבר איזה צדיק לדבר עמו ביחוד צריך שיעלה בתחילה נשמתו עד מקום אחיזת נשמת הצדיק באברי אדה"ר אם הא גבוה ממנו ויעוררנו כדי להעלות שני נשמותיהם יחד בסוד מ"ן.
ג ואם זכה הוא לנר"ן יחברם כלם בנר"ן הצדיק ההוא כשמעלם ואם חסר לו איזו בחינה מהם יעלה הבחינה שכנגדה בצדיק בסוד מ"ן לבדה ואח"כ כשמעלה הבחינות של הצדיק שיש לו דוגמתם יחברם עמהם.

